stanford-oval/wikipedia huggingface dataset:
พิธีปลุกเสก

พิธีปลุกเสก (อังกฤษ: Consecration) คือพิธีกรรมในศาสนาต่าง ๆ ในการปลุกเสกหรืออัญเชิญพลัง หรือ ประจุคุณของสิ่งที่เคารพบูชาในศาสนานั้น ๆ เช่นพระเป็นเจ้า (สำหรับศาสนาเอกเทวนิยม) เทวดา (สำหรับศาสนาพหุเทวนิยม) และ บุคคลที่ทรงคุณงามความดีต่าง ๆ (สำหรับศาสนาอเทวนิยม)  โดยอาศัยคุณซึ่งมีอยู่ในบทสวด หรือ บทสวดมนต์ หรือโดยใช้สมาธิจิตที่เกิดจากปฏิบัติกรรมฐาน ของสิ่งที่เคารพบูชาในศาสนานั้น ๆ หรือการชำระให้บริสุทธิ์ในศาสนาต่าง ๆ
ศาสนาพุทธ

พิธีกรรมสำหรับพระพุทธรูปและรูปปฏิมาพระโพธิสัตว์ต่าง ๆ หรือ รูปจำลองพระเกจิอาจารย์ ในพระพุทธศาสนานั้น ขนานนามตามภาษาบาลี และ ภาษาสันสกฤตว่า พิธีพุทธาภิเษก (อังกฤษ: Buddhābhiseka) ซึ่งการปลุกเสกในศาสนาพุทธนั้นขึ้นอยู่กับนิกายต่าง ๆ อันมีรายละเอียดแตกต่างกันโดยรวมคือ การที่พระเถระผู้เชี่ยวชาญในการทำสมาธิจำนวนหนึ่ง ซึ่งเรียกว่า คณะปรก นั่งภาวนาส่งกระแสจิตเพ่งคุณพระรัตนตรัยเข้าไปสู่พระพุทธรูปและรูปปฏิมาพระโพธิสัตว์หรือวัตถุมงคลนั้น ๆ  โดยจุดประสงค์คือ เพื่อใช้สำหรับเป็นเครื่องยึดเหนี่ยวจิตใจ หรือ เตือนสติให้ระลึกของคุณพระรัตนตรัยหรือพระโพธิสัตว์นั้น ๆ
ศาสนาผี|ศาสนาพื้นเมืองเดิมของไทย

สำหรับพิธีกรรมเกี่ยวกับเทวรูปปฏิมาในศาสนาพื้นเมืองเดิมของไทยซึ่งไม่ได้มาจากศาสนาพุทธและศาสนาฮินดูจากอินเดียนั้นได้แก่ ประเภทเทพารักษ์ เจ้าพ่อ เจ้าแม่ นางไม้ และ รุกขเทวดา หรือเทพพื้นเมือง เทพท้องถิ่นนั้น ๆ (ประเภทเดียวกับครามเทวตาในศาสนาฮินดู) ใช้คำศัทพ์ว่า  พิธีปลุกเสก แต่สำหรับพระบรมรูปจำลองพระมหากษัตริย์ พระราชวงศ์ รูปวีรบุรุษ วีรสตรี ผู้ทรงคุณงามความดีที่สาธารณชนยกย่องสรรเสริญบูชา รูปผู้ที่ควรสักการบูชา ปูชนียวัตถุต่าง ๆ หรือ ฤๅษีต่าง ๆ ฯลฯ ใช้คำศัทพ์ว่า  พิธีมังคลาภิเษก
ศาสนาฮินดู

สำหรับเทวรูปในศาสนาฮินดูมีธรรมเนียมปฏิบัติของศาสนาฮินดูอันเป็นข้อกำหนดสำคัญ คือ การเทวาภิเษก คือ การเชิญสิริมงคล คุณสมบัติ เทวานุภาพ และบารมีของเทพเจ้าฮินดูโดยอาศัยคุณซึ่งมีอยู่ในบทสวด หรือ บทสวดมนต์ หรือโดยใช้สมาธิจิตของเทวดาในศาสนาฮินดูมาสู่เทวรูปโดยข้อกำหนดจะปฏิบัติโดยพราหมณ์หรือฤๅษีอันทรงคุณแห่งศีลจริยวัตรสมควรมาประกอบพิธีกรรมตามข้อกำหนดในพระเวทตามสายนิกายนั้น ๆ 
สำหรับโบสถ์พราหมณ์ธรรมเนียมปฏิบัติของศาสนาฮินดูโดยเฉพาะอย่างยิ่งในภาคใต้ของประเทศอินเดีย โบสถ์พราหมณ์ทั่วโลก พิธีกุมภาภิเษกหรือบวงสรวงครั้งใหญ่ของโบสถ์พราหมณ์จะต้องปฏิบัติทุก ๆ สิบสองปี โดยปกติแล้วจะทำเพื่อชำระล้างโบสถ์พราหมณ์หลักของเทพประธานหลังการบูรณะหรือทำเพียงเพื่อฟื้นฟูความบริสุทธิ์ของโบสถ์พราหมณ์ ชาวฮินดูเฉลิมฉลองเหตุการณ์นี้ในวันสถาปนาครั้งใหญ่นี้เนื่องจากการเป็นหนึ่งในกุศลผลบุญให้แก่ตน คือ "ปุณยะ" หรือกรรมดี
ดูเพิ่ม

พิธีอภิเษก
กวคาถา
พิธีพุทธาภิเษก
บูชา (ศาสนาฮินดู)
บูชา (ศาสนาพุทธ)
บูชา (ศาสนาเชน)
พระราชพิธีราชยาภิเษก
พาราลิมปิกฤดูร้อน 2008

| --- | --- |
สัญลักษณ์การแข่งขันกีฬาพาราลืมปิกฤดูร้อนครั้งที่ 13
เมืองเจ้าภาพ: ปักกิ่ง, สาธารณรัฐประชาชนจีน
คำขวัญ: 同一个世界，同一个梦想   (One World, One Dream） สัญลักษณ์: Sky, Earth, and Human Beings
ประเทศเข้าร่วม: 148 ประเทศ
นักกีฬาเข้าร่วม: 3,985
กีฬา: 20 ชนิด
พิธีเปิด: 6 กันยายน พ.ศ. 2551
พิธีปิด: 17 กันยายน พ.ศ. 2551
ประธานพิธี: หู จิ่นเทา
ผู้จุดคบเพลิง: โฮว บิน
สนามกีฬาหลัก: สนามกีฬาแห่งชาติปักกิ่ง
พาราลิมปิกฤดูร้อน 2008 (จีน: 第十三屆残疾人奥林匹克运动会, อังกฤษ: XIII Paralympic Games) เป็นการจัดการแข่งขันกีฬาพาราลิมปิกครั้งที่ 13 ที่เมืองปักกิ่ง สาธารณรัฐประชาชนจีน เป็นเจ้าภาพ เริ่มตั้งแต่วันที่ 6 กันยายน ถึง 17 กันยายน พ.ศ. 2551 และ หู จิ่นเทา เป็นประธานในพิธีเปิดการแข่งขัน
เมื่อวันที่ 26 มิถุนายน พ.ศ. 2548 คณะกรรมการโอลิมปิกสากลประกาศคำขวัญของโอลิมปิกฤดูร้อน 2008 คือ "One World, One Dream" (จีน: 同一个世界 同一个梦想;  同一個世界 同一個夢想) ซึ่งใช้คำขวัญนี้ในการแข่งขันพาราลิมปิกครั้งที่ 13 อีกด้วย
การแข่งขันครั้งนี้มีนักกีฬาจากทุกทวีปเข้าร่วมการแข่งขันรวมแล้ว 3,985 คน จาก 148 ประเทศ ซึ่งจะเป็นการแข่งขันพาราลิมปิกที่มีนักกีฬาเข้าร่วมมากที่สุด
สัญลักษณ์การแข่งขัน > สัญลักษณ์

"Sky, Earth, and Human Beings" (天、地、人) เป็นสัญลักษณ์ของการแข่งขันพาราลิมปิกฤดูร้อน 2008 ซึ่งมีการออกแบบหลากหลายสี "之" (พินอิน: zhī) ทันสมัยเหมือนกับนักกีฬาที่มีร่างกายที่แข็งแรงเคลื่อนไหว สีแดง, สีน้ำเงิน, และสีเขียวในสัญลักษณ์แทน ดวงอาทิตย์, ท้องฟ้า, และโลก
สัญลักษณ์การแข่งขัน > สโลแกน

"One World One Dream" เป็นสโลแกนในการแข่งขันพาราลิมปิกฤดูร้อน 2008 ซึ่งเป็นสโลแกนเดียวกับการแข่งขันโอลิมปิกฤดูร้อน 2008 ด้วย
สัญลักษณ์การแข่งขัน > มาสคอต

บทความหลัก: ฝูหนิวเล่อเล่อ
มาสคอตของพาราลิมปิกฤดูร้อน 2008 เป็นตัวการ์ตูนรูปวัวชื่อ "ฝูหนิวเล่อเล่อ" (福牛乐乐) ความหมายคร่าวๆหมายถึง "โชคดี" ส่วนวัวหมายถึง "ความสุข"
สัญลักษณ์การแข่งขัน > เพลงประจำการแข่งขัน

เพลงประจำการแข่งขันพาราลิมปิกฤดูร้อน 2008 คือ เพลง 'Flying with the Dream' ขับร้องโดย หลิว เต๋อหัว นักร้องชาวจีนกวางตุ้งที่รู้จักกันดี
การวิ่งคบเพลิง

การวิ่งคบเพลิงในพาราลิมปิกฤดูร้อน 2008 เริ่มต้นจากที่ หอสักการะฟ้าเทียนถัน ในวันที่ 28 สิงหาคม พ.ศ. 2551 และจะกลับสู่ กรุงปักกิ่ง ในวันที่ 5 กันยายน พ.ศ. 2551 และจะจุดคบเพลิงที่ สนามกีฬาแห่งชาติปักกิ่ง ช่วงเปิดพิธีในวันที่ 6 กันยายน พ.ศ. 2551
การแข่งขัน > พิธีเปิด

พิธีเปิดจัดขึ้นเมื่อวันที่ 6 กันยายน พ.ศ. 2551
การแข่งขัน > พิธีปิด

พิธีปิดจัดขึ้นเมื่อวันที่ 17 กันยายน พ.ศ. 2551
การแข่งขัน > ชนิดกีฬาที่แข่งขัน

| 0 | 1 | 2 |
| --- | --- | --- |
|   ยิงธนู   กรีฑา   บ๊อกเกียร์   จักรยาน   ขี่ม้า   ฟุตบอล 5 ฝ่าย   ฟุตบอล 7 ฝ่าย |   โกล์บอล   ยูโด   ยกน้ำหนัก   เรือพาย   เรือใบ   ยิงปืน   ว่ายน้ำ |   ปิงปอง   วอลเลย์บอล   วีลแชร์บาสเกตบอล   วีลแชร์ฟันดาบ   วีลแชร์รักบี้   วีลแชร์เทนนิส |
ประเทศที่เข้าร่วมแข่งขัน

| 0 | 1 | 2 | 3 |
| --- | --- | --- | --- |
|   อัฟกานิสถาน   แอลจีเรีย   แองโกลา   อาร์เจนตินา   อาร์มีเนีย   ออสเตรเลีย   ออสเตรีย   อาเซอร์ไบจาน   บาห์เรน   บังกลาเทศ   บาร์เบโดส   เบลารุส   เบลเยียม   เบนิน   เบอร์มิวดา   บอสเนียและเฮอร์เซโกวีนา   บอตสวานา   บราซิล   บัลแกเรีย   บูร์กินาฟาโซ   บุรุนดี   กัมพูชา   แคนาดา   กาบูเวร์ดี   สาธารณรัฐแอฟริกากลาง   ชิลี   จีน   โคลอมเบีย   คอสตาริกา   โกตดิวัวร์   โครเอเชีย   คิวบา   ไซปรัส   เช็กเกีย   เดนมาร์ก   สาธารณรัฐโดมินิกัน   เอกวาดอร์  |   อียิปต์   เอลซัลวาดอร์   เอสโตเนีย   เอธิโอเปีย   หมู่เกาะแฟโร   ฟีจี   ฟินแลนด์   ฝรั่งเศส   กาบอง   จอร์เจีย   เยอรมนี   กานา   สหราชอาณาจักร   กรีซ   กัวเตมาลา   กินี   เฮติ   ฮอนดูรัส   ฮ่องกง   ฮังการี   ไอซ์แลนด์   อินเดีย   อินโดนีเซีย   อิหร่าน   อิรัก   ไอร์แลนด์   อิสราเอล   อิตาลี   จาเมกา   ญี่ปุ่น   จอร์แดน   คาซัคสถาน   เคนยา   คูเวต   คีร์กีซสถาน   ลาว   ลัตเวีย  |   เลบานอน   เลโซโท   ลิทัวเนีย   ลักเซมเบิร์ก   ลิเบีย   มาเก๊า   มาซิโดเนีย   มาดากัสการ์   มาเลเซีย   มาลี   มอลตา   มอริเชียส   เม็กซิโก   มอลโดวา   มองโกเลีย   มอนเตเนโกร   โมร็อกโก   พม่า   นามิเบีย   เนปาล   เนเธอร์แลนด์   นิวซีแลนด์   ไนเจอร์   ไนจีเรีย   นอร์เวย์   โอมาน   ปากีสถาน   ปาเลสไตน์   ปานามา   ปาปัวนิวกินี   เปรู   ฟิลิปปินส์   โปแลนด์   โปรตุเกส   ปวยร์โตรีโก   กาตาร์   โรมาเนีย  |   รัสเซีย   รวันดา   ซามัว   ซาอุดีอาระเบีย   เซเนกัล   เซอร์เบีย   สิงคโปร์   สโลวาเกีย   สโลวีเนีย   แอฟริกาใต้   เกาหลีใต้   สเปน   ศรีลังกา   ซูรินาม   สวีเดน   สวิตเซอร์แลนด์   ซีเรีย   จีนไทเป   ทาจิกิสถาน   แทนซาเนีย   ไทย   ติมอร์ตะวันออก   ตองงา   ตูนิเซีย   ตุรกี   เติร์กเมนิสถาน   ยูกันดา   ยูเครน   สหรัฐอาหรับเอมิเรตส์   สหรัฐอเมริกา   อุรุกวัย   อุซเบกิสถาน   วานูวาตู   เวเนซุเอลา   เวียดนาม   แซมเบีย   ซิมบับเว   |
สรุปเหรียญ

บทความหลัก: สรุปเหรียญพาราลิมปิกฤดูร้อน 2008
| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน | 89 | 70 | 52 | 211 |
| 2 | สหราชอาณาจักร | 42 | 29 | 31 | 102 |
| 3 | สหรัฐอเมริกา | 36 | 35 | 28 | 99 |
| 4 | ยูเครน | 24 | 18 | 32 | 74 |
| 5 | ออสเตรเลีย | 23 | 29 | 27 | 79 |
| 6 | สาธารณรัฐแอฟริกาใต้ | 21 | 3 | 6 | 30 |
| 7 | แคนาดา | 19 | 10 | 21 | 50 |
| 8 | สหพันธรัฐรัสเซีย | 18 | 22 | 23 | 63 |
| 9 | บราซิล | 16 | 14 | 17 | 47 |
| 10 | สเปน | 15 | 21 | 22 | 58 |
| 41 |  ไทย | 1 | 5 | 7 | 13 |
ดูเพิ่ม

โอลิมปิกฤดูร้อน 2008
แหล่งข้อมูลอื่น

เว็บไซต์อย่างเป็นทางการของพาราลิมปิกฤดูร้อน 2008 เก็บถาวร 2008-08-08 ที่ เวย์แบ็กแมชชีน
เว็บไซต์ของคณะกรรมการพาราลิมปิกสากล
การถ่ายทอดพาราลิมปิกฤดูร้อน 2008
| ด ค กกีฬาพาราลิมปิก |
| --- | --- | --- |
 กฎบัตร  เจ้าภาพ  IPC NPCs  สรุปเหรียญ  ผู้ได้รับเหรียญ  ประเทศที่เข้าร่วมแข่งขัน ฤดูร้อน  ฤดูหนาว  กีฬา  สัญลักษณ์ 
| ฤดูร้อน |  โรม 1960  โตเกียว 1964  เทลอาวีฟ 1968  ไฮเดลแบร์ก 1972  โทรอนโต 1976  อาร์นเฮม 1980  นิวยอร์ก-สโตกแมนเดวิลล์ 1984  โซล 1988  บาร์เซโลนา 1992  แอตแลนตา 1996  ซิดนีย์ 2000  เอเธนส์ 2004  ปักกิ่ง 2008  ลอนดอน 2012  ริโอเดจาเนโร 2016  โตเกียว 2020  ปารีส 2024  ลอสแอนเจลิส 2028  บริสเบน 2028  |  |
| ฤดูหนาว |  เอิร์นเชิลส์วีก 1976  กีลโล 1980  อินส์บรุค 1984  อินส์บรุค 1988  แอลเบิร์ทวิลล์ 1992  ลิลแฮมเมอร์ 1994  นะงะโนะ 1998  ซอลต์เลกซิตี 2002  ตูริน 2006  แวนคูเวอร์ 2010  โซชิ 2014  พย็องชัง 2018  ปักกิ่ง 2022  มิลาน/กอร์ตีนาดัมเปซโซ 2026  TBD 2030  |  |
ฝูหนิวเล่อเล่อ
พิพิธภัณฑ์ความโหดร้ายป่าเถื่อนในสงครามของอเมริกา ซินช็อน

| --- | --- |
อาคารหลักของพิพิธภัณฑ์
th
ก่อตั้ง: 26 March 1958; 66 ปีก่อน (26 March 1958)
ที่ตั้ง: ซินช็อน ประเทศเกาหลีเหนือ
พิกัดภูมิศาสตร์: 38°21′17″N 125°29′15″E﻿ / ﻿38.35472°N 125.48750°E﻿ / 38.35472; 125.48750
ประเภท: พิพิธภัณฑ์สงคราม
พิพิธภัณฑ์ความโหดร้ายป่าเถื่อนในสงครามของอเมริกา ซินช็อน (เกาหลี: 신천박물관; อังกฤษ: Sinchon Museum of American War Atrocities) เป็นพิพิธภัณฑ์ที่ระลึกถึงเหตุการสังหารหมู่ซินช็อน ซึ่งเป็นการสังหารหมู่ชาวเกาหลีเหนือในระหว่างสงครามเกาหลีที่ซึ่งรัฐบาลเกาหลีเหนืออ้างว่าก่อการโดยกองทัพของสหรัฐและเกาหลีใต้ พิพิธภัณฑ์ตั้งอยู่ในแคว้นซินช็อน ประเทศเกาหลีเหนือ ในเดือนกรกฎาคม 2015 มีการสร้างพิพิธภัณฑ์หลังใหม่ขึ้นและย้ายที่ตั้งพิพิธภัณฑ์ไปอีกจุดหนึ่ง
ประวัติศาสตร์

พิพิธภัณฑ์จัดแสดงเรื่องราวของการสังหารหมู่ซินช็อน ที่ซึ่งเกาหลีเหนืออ้างจำนวนผู้เสียชีวิตอยู่ที่มากกว่า 35,000 ราย การสังหารหมู่นี้เกิดขึ้นในช่วงปลายปี 1950 ในเวลานั้น เมืองสำคัญของเกาหลีเหนือ ซึ่งรวมถึงเมืองหลวง เปียงยาง ได้ถูกยึดครองโดยเกาหลีใต้ สหรัฐ และกองกำลังของสหประชาชาชาติ
สถาบันการค้นคว้าทางประวัติศาสตร์ของเกาหลี (Institute for Korean Historical Studies) จากประเทศเกาหลีใต้ให้ข้อสรุปว่ากลุ่มศาลเตี้ยจากทั้งฝั่งคอมมิวนิสต์และฝั่งต่อต้านคอมมิวนิสต์ ล้วนมีส่วนร่วมในการฆาตกรรมหมู่ผู้คนในพื้นที่ซินช็อน และกองพันทหารราบที่ 19 ของสหรัฐ เข้าครอบครองซินช็อนได้ แต่ไม่สามารป้องกันการฆาตกรรมพลเมืองโดยตำรวจลับที่ติดตามมาด้วย กระนั้น กองพันทหารราบไม่ได้มีส่วนในการสังหารหมู่โดยตรง และหลังซินช็อนถูกฝั่งคอมมิวนิสต์ยึดคืนได้ ก็มีการสังหารหมู่เกิดขึ้นต่ออีก แหล่งข้อมูลอื่น ๆ ให้ข้อสรุปว่า "การสังหารหมู่" นี้เกิดขึ้นโดยคู่ต่อสู้ในท้องถิ่นที่ใช้ความอลหม่านของสงครามมาบังหน้า
แหล่งข้อมูลอื่น

Sinchon Calls for Revenge at Naenara
Sinchon Museum picture album at Naenara
Another picture album at Naenara
Photo gallery of museum artifacts on Flickr
Traveller's blog about North Korea, with webpage dedicated to Sinchon
38°21′17″N 125°29′15″E﻿ / ﻿38.35472°N 125.48750°E﻿ / 38.35472; 125.48750
สุสานของแม่และเด็กกว่า 400 ศพรอบพิพิธภัณฑ์ที่ระบุว่าถูกสังหารโดยกองทัพสหรัฐ
พิพิธภัณฑ์รัฐบาลสรทาร

| --- | --- |
โถงประติมากรรม
th
ก่อตั้ง: 1909
ที่ตั้ง: อุเมทบาฆ โชธปุระ รัฐราชสถาน ประเทศอินเดีย
พิกัดภูมิศาสตร์: 26°17′30″N 73°01′56″E﻿ / ﻿26.2918°N 73.0323°E﻿ / 26.2918; 73.0323
เว็บไซต์: เว็บทางการ
พิพิธภัณฑ์รัฐบาลสรทาร (อังกฤษ: Sardar Government Museum) หรือ พิพิธภัณฑ์รัฐบาลโชธปุระ (อังกฤษ: Jodhpur Government Museum) เป็นพิพิธภัณฑ์ของรัฐบาล ตั้งอยู่ที่สวนอุเมทบาฆ โชธปุระ รัฐราชสถาน ประเทศอินเดีย ชื่อของพิพิธภัณฑ์ตั้งเพื่อระลึกถึงมหาราชา สรทาร สิงห์ ผู้ปกครองรัฐโชธปุระระหว่างปี 1895 ถึง 1911 และก่อสร้างขึ้นในสมัยของมหาราชา อุเมท สิงห์ บุตรของสรทาร พิพิธภัณฑ์สร้างขึ้นโดยเฮนรี วักกัน ลังเคสเตอร์ ในปี 1909 และเปิดสู่สาธารณะอย่างเป็นทางการในวันที่ 17 มีนาคม 1936 พิพิธภัณฑ์มีขนาด 18,000 ตารางฟุต
ประวัติศาสตร์

ในปี 1909 ลอร์ดคิตเชนเนอร์เดินทางเยือนนครโชธปุระ ผู้นำแห่งโชธปุระได้จัดการแสดงงานศิลปะและหัตถกรรมพื้นถิ่นรวมถึงโบราณวัตถุชิ้นสำคัญเพื่อสร้างความประทับใจแก่ลอร์ดคิชเชนเนอร์ ของสะสมชุดเล็ก ๆ นี้ได้กลายมาเป็นศูนย์กลางของการสร้างพิพิธภัณฑ์สรทาร นักประวัติศาสตร์วิษเณศวร นาถ เรว ได้รับเชิญให้เป็นที่ปรึกษาในการพัฒนาของสะสมชุดนี้ ท้ายที่สุดในปี 1914 ของสะสมเหล่านี้ได้นำมาตั้งจัดแสดงถาวรที่สวนเสวสาคร (Suesagar Gardens) โดยเรวได้มีส่วนสำคัญในการเพิ่มเติมวัตถุชิ้นสำคัญมากมายเข้าในของสะสมของพิพิธภัณฑ์ ในปี 1916 รัฐบาลอังกฤษเจ้าอาณานิคมให้การยอมรับพิพิธภัณฑ์นี้ และตั้งชื่อว่าพิพิธภัณฑ์สรทาร รวมถึงย้ายไปตั้งจัดแสดงที่อาคารขนาดใหญ่โตในสวนอุเมทบาฆ อาคารพิพิธภัณฑ์สร้างขึ้นโดยความช่วยเหลือของตระกูลพังคุร เสฐ (Bangur Seth family) และประกอบพิธีเปิดเป็นทางการโดยลอร์ดเวลลิงตันเมื่อวันที่ 17 มีนาคม 1936
พาวเวอร์เรนเจอร์

| พาวเวอร์เรนเจอร์ |
| --- | --- |
สร้างโดย: Haim Saban Shuki Levy
งานต้นฉบับ: Mighty Morphin Power Rangers
สื่อสิ่งพิมพ์
นวนิยาย: Power Rangers: The Official Movie Novel
การ์ตูน: Mighty Morphin Power Rangers MMPR: Pink Power Rangers: Aftershock Go Go Power Rangers Justice League/Power Rangers
ภาพยนตร์และโทรทัศน์
ภาพยนตร์: Mighty Morphin Power Rangers: The Movie Turbo: A Power Rangers Movie Saban's Power Rangers
ละครโทรทัศน์: ดูที่รายชื่อ ซีรีส์ที่ออกฉาย
การแสดงละคร
ละคร: Mighty Morphin Power Rangers World Tour Live on Stage
เกม
ดั้งเดิม: Power Rangers Collectible Card Game
เสียง
เพลงประกอบ: Mighty Morphin Power Rangers The Album: A Rock Adventure Power Rangers - Original Motion Picture Soundtrack
เพลงต้นฉบับ: "Go Go Power Rangers" "Power Rangers: The Official Single"
พาวเวอร์เรนเจอร์ (อังกฤษ: Power Rangers) เป็นละครทีวีซีรีส์ของอเมริกาโดยเป็นการนำผลงานละครโทรทัศน์ชุดของญี่ปุ่นซูเปอร์เซ็นไตซีรีส์ มาทำใหม่ในรูปแบบฉบับของอเมริกา และสามารถทำรายได้มากกว่า 6 ล้านดอลลาร์สหรัฐ ทั่วโลก
ประวัติในแต่ละยุค > ยุคเริ่มต้น

เฮม ซาบัน ได้ไปเยี่ยมชมประเทศญี่ปุ่นในปี ค.ศ. 1984 (บางสื่อกล่าวว่าเป็นปี ค.ศ. 1985) เขาได้สนใจและชมละครโทรทัศน์ชุดซูเปอร์เซ็นไตซีรีส์ ของบริษัทโตเอะ
จนเมื่อปี ค.ศ. 1985 ซาบัน เอนเตอร์เทนเมนต์ (หรือ ซาบัน โปรดักส์ชัน) ได้รับสิทธิ์ในการออกอากาศซูเปอร์เซ็นไตซีรีส์ทั่วโลก (ยกเว้นประเทศในทวีปเอเชีย) ในราคา 1 หมื่นดอลลาร์สหรัฐต่อตอน โดยวางแผนที่จะนำ ขบวนการซูเปอร์อิเล็กตรอน ไบโอแมน มาทำในเวอร์ชันพากย์ภาษาอังกฤษ แต่ว่า Shuki Levy คัดค้านในการทำ และให้ทำถ่ายทำใหม่ในประเทศสหรัฐและนำฉากบางส่วนของต้นฉบับมาทำเป็นตอนไพล็อตโดยใช้ชื่อว่า Bioman และได้เสนอขายให้กับสถานีในประเทศในการออกอากาศ แต่ว่าไม่ผ่านการออกอากาศทางโทรทัศน์
ในปีต่อมา มาร์กาเร็ต รอร์ช ประธานบริษัทเครือข่ายโทรทัศน์ฟ็อกซ์ จากช่อง Fox Kids ได้ขอเสนอให้กับ เฮม ซาบัน ออกอากาศด้วยเหตุผลว่า ต้องการอะไรที่แตกต่างกับรูปแบบเดิม เพื่อขายแอนิมชันของประเทศยุโรปออกอากาศ  แต่ว่า Bioman กลับเป็นงานที่ซาบันไม่ชอบ รอร์ชคิดว่าจะออกอากาศ แต่ด้วยทีมนักแสดงของ Bioman ที่เล่นบทบาทใหม่ไม่ได้ จึงทำให้ถูกพับและทำรายการทีวีใหม่ไป
ประวัติในแต่ละยุค > ยุคดิสนีย์

ในช่วงเดือน กรกฎาคม ปี ค.ศ. 2001 FOX Family Worldwide ได้ตัดสินใจที่จะอยู่ภายใต้ บริษัท วอลต์ดิสนีย์คอมปานี ทำให้ซาบัน เอนเตอร์เทนเมนท์ กลายเป็นพันธมิตรของดิสนีย์และเปลี่ยนชื่อ บริษัท เป็น BVS เอนเตอร์เทนเมนท์
ในซีซันที่ 10 พาวเวอร์เรนเจอร์ ไวลด์ฟอร์ซ ผลิตและจำหน่ายโดยดิสนีย์ (เครือบัวร์นา วิสตา) และออกอากาศเครือข่ายสถานีของดิสนีย์เช่น Fox Broadcasting, ABC Broadcasting, ABC Family, Toon Disney เป็นต้น
ในซีซันที่ 11 พาวเวอร์เรนเจอร์ นินจาสตอร์ม ดิสนีย์ได้ซื้อลิขสิทธิ์ต่อจากซาบัน เอนเตอร์เทนเมนต์ และควบคุมการผลิตอย่างเต็มที่ โดยสถานที่ถ่ายทำได้ถ่ายทำในประเทศนิวซีแลนด์ เนื่องจากเป็นสถานที่ในการถ่ายทำผลงานซีรีส์ของภาพยนตร์ต้นฉบับของดิสนีย์แชนแนล รวมถึงงบประมาณการถ่ายทำที่ถูกและภูมิทัศน์คล้ายประเทศญี่ปุ่น
ประวัติในแต่ละยุค > ยุคซาบันใหม่

ในปี ค.ศ. 2010 บริษัท ซาบัน แคปปิทอล กรุ๊ป ที่ควบคุมโดย อาฮิม ซาบัน ก่อตั้งใหม่ขึ้นมา ได้ทำการซื้อลิขสิทธิ์ซีรีส์พาวเวอร์เรนเจอร์คืนจากดิสนี่ย์ด้วยจำนวนเงิน 43 ล้านดอลลาร์ และได้เซ็นสัญญากับโตเอะในการทำผลงานใหม่และมีกำหนดการถ่ายทำในปี ค.ศ. 2011 ภายใต้ในนามของ ซาบัน แบรนด์ นอกจากนี้ได้เซ็นสัญญากับสถานีโทรทัศน์นิคคาโลเดียน ฉายในปีละ 20 ตอน จนถึงปี ค.ศ. 2021 รวมทั้งเปลี่ยนผู้ถือลิขสิทธิ์ในการเผยแพร่จาก BVS เอนเตอร์เทนเมนต์ เป็น SCG Power Rangers LLC
เรื่องแรกที่ฉายคือ พาวเวอร์เรนเจอร์ ซามูไร และผลงานเรื่องนี้ถูกแบ่งเป็นฤดูกาล โดยจะกลายเป็นผลงานในเวลา 2 ปี จากเดิมที่ฉายใน 1 ปี
นอกจากการออกอากาศทางโทรทัศน์ ทางซาบัน แบรนด์ยังพัฒนาในรูปแบบสื่อต่างๆ ทั้งสื่อในรูปแบบแผ่น บลูเรย์และดีวีดี, เกม, สื่อสังคม, การถ่ายทอดสด ฯลฯ ในส่วนของเล่นบันไดยังคงผลิตอยู่และในส่วนวิดีโอเกมบันไดนัมโคเกมเป็นผู้จำหน่าย
ในรูปแบบการถ่ายทำยังคงใช้รูปแบบเดิมคือใช้ฉากต้นฉบับของญี่ปุ่นโดยไม่เพิ่มฉากต่อสู้
ในปี ค.ศ. 2014 ซาบัน แบรนด์ ได้ร่วมมือกับ ไลออนเกทส์ และได้ประกาศร่วมกันเพื่อผลิตภาพยนตร์เรื่องใหม่ของพาวเวอร์เรนเจอร์ และในปี ค.ศ. 2017 ก็ได้มีผลงานชื่อว่า พาวเวอร์เรนเจอร์ส ฮีโร่ทีมมหากาฬ
ประวัติในแต่ละยุค > ยุคฮาสโบร

ในเดือนกุมภาพันธ์ ค.ศ. 2018 ซาบันแบรนด์และบันไดอเมริกาไม่ต่อสัญญาลิขสิทธิ์ของเล่น จนกระทั่งฮาสโบรได้ซื้อลิขสิทธิ์ในการผลิตและจำหน่ายของเล่นด้วยราคา 22.25 ล้านดอลลาร์ ต่อมาได้ซื้อลิขสิทธิ์ต่อจากซาบัน แบรนด์ด้วยราคา 5,222 ล้านดอลลาร์ ทำให้ฮาสโบรได้ควบคุมผลงานเกี่ยวกับพาวเวอร์เรนเจอร์ทุกรูปแบบ และได้ซื้อกิจการเสร็จสมบูรณ์เมื่อวันที่ 12 มิถุนายนปีเดียวกัน ในปี 2019 ได้ทำซีรีส์ชื่อ พาวเวอร์เรนเจอร์ บีสต์มอร์เฟอร์ส ซึ่งซีรีส์นี้เฮม ซาบัน ยังเป็นที่ปรึกษาในการผลิตซีรีส์ของพาวเวอร์เรนเจอร์อยู่
รายชื่อผลงาน > ภาพยนตร์

|   | ชื่อ | ชื่อดั้งเดิม | ปีที่ฉาย |
| --- | --- | --- | --- |
| 1 | เพาเวอร์ เรนเจอร์ส 6 พลังผ่ามิติ | Mighty Morphin Power Rangers: The Movie | ค.ศ. 1995 |
| 2 | Turbo A Power Rangers The Movie | Turbo: A Power Rangers Movie | ค.ศ. 1997 |
| 3 | พาวเวอร์เรนเจอร์ส ฮีโร่ทีมมหากาฬ | Power Rangers | ค.ศ. 2017 |
รายชื่อผลงาน > ตอนพิเศษ

|   | ชื่อ | ชื่อดั้งเดิม | ปีที่ฉาย |
| --- | --- | --- | --- |
| 1 | ไมตี้ มอร์ฟฟิน พาวเวอร์เรนเจอร์ วอนซ์ แอนด์ ออลเวย์ส | Mighty Morphin Power Rangers: Once & Always | ค.ศ. 2023 |
ข้อมูลลิงก์

Power Rangers ที่เฟซบุ๊ก
POWER⚡️RANGERS ที่เอกซ์ (ทวิตเตอร์)
เว็บไซต์อย่างเป็นทางการ
Power Rangers franchise site ที่ เวย์แบ็กแมชชีน (เก็บถาวร ตุลาคม 4, 2000) at Fox Kids
Power Rangers at Bandai
พาราด็อกซ์

บทความนี้เกี่ยวกับวงดนตรี สำหรับปรัชญา คณิตศาสตร์ และตรรกศาสตร์ ดูที่ ปฏิทรรศน์
| พาราด็อกซ์ (Paradox) |
| --- | --- |

ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: ออลเทอร์นาทิฟร็อก พังค์ร็อก ป๊อป มอเดิร์นร็อก อินดี้ร็อก
ช่วงปี: พ.ศ. 2537 – ปัจจุบัน
ค่ายเพลง:   อิสเทอร์นสกาย เร็คคอร์ดส (2539)  จีนี่ เรคคอร์ด (2543 – ปัจจุบัน)  ตาต้า เร็คคอร์ดส (อัลบั้มใต้ดิน) 

สมาชิก:   อิทธิพงศ์ กฤดากร ณ อยุธยา  ขจัดภัย กาญจนาภา  จักรพงศ์ สิริริน  เสรฐพร กฤดากร ณ อยุธยา  ชาญณรงค์ วังเย็น  นัทธา กมลรัตนกุล 
อดีตสมาชิก: พรภัฏ ชีวีวัฒน์
พาราด็อกซ์ (อังกฤษ: Paradox) เป็นวงดนตรีร็อกชาวไทย เริ่มก่อตั้งในปี พ.ศ. 2537 โดยกลุ่มนิสิตจากคณะครุศาสตร์ จุฬาลงกรณ์มหาวิทยาลัย เป็นวงที่มีเอกลักษณ์ทางการแสดงสด โดยจะมีการแสดงประกอบการเล่นดนตรี เช่น พ่นไฟ, สาดน้ำ, โยนลูกโป่งใส่คนดู ซึ่งแสดงโดยฝ่ายในวงที่เรียกว่า "โจ๊กเกอร์-ว้ากเกอร์" รับเชิญหลายคน โดยโจ๊กเกอร์-ว้ากเกอร์หลักของทางวงคือ อ๊อฟและเก่ง ช่วยทำหน้าที่ร้องประสานเสียงบนเวที
สมาชิก

อิทธิพงศ์ กฤดากร ณ อยุธยา (ต้า) - ร้องนำ, กีตาร์ เกิด 18 กุมภาพันธ์ พ.ศ. 2520
ขจัดภัย กาญจนาภา (บิ๊ก) - กีตาร์ เกิด 26 กรกฎาคม พ.ศ. 2519
จักรพงศ์ สิริริน (สอง) - เบส เกิด 6 กันยายน พ.ศ. 2519
เสรฐพร กฤดากร ณ อยุธยา (โจอี้) - กลอง เกิด 20 กรกฎาคม พ.ศ. 2524
ชาญณรงค์ วังเย็น (อ๊อฟ) - ว๊ากเกอร์, คอรัส, คีย์บอร์ด, ซินธิไซเซอร์ เกิด 3 ตุลาคม พ.ศ. 2519
นัทธา กมลรัตนกุล (เก่ง หรือ น้าแหลม) - โจ๊กเกอร์, คอรัส เกิด 23 เมษายน พ.ศ. 2515
วัตถาภรณ์ ทองปลอด (วัต) - ไฟร์เยอร์
พรภัฏ ชีวีวัฒน์ (โน้ต) - กลอง (เฉพาะในอัลบั้ม  Lunatic Planet)
ดำ (ไม่ทราบชื่อจริง) - กลอง (เฉพาะอัลบั้มใต้ดิน)
ประวัติ > จุดเริ่มต้น

พาราด็อกซ์ก่อตั้งขึ้นเมื่อประมาณปี พ.ศ. 2537 เดิมเคยมีชื่อวงว่า"หอยจ๊อ"โดยต้า - อิทธิพงศ์ กฤดากร ณ อยุธยา (ร้องนำ/กีตาร์) นิสิตคณะครุศาสตร์ จุฬาลงกรณ์มหาวิทยาลัย มีความคิดที่จะตั้งวงดนตรีเพื่อร่วมกิจกรรมภายในจุฬาลงกรณ์มหาวิทยาลัยในฐานะนักศึกษาปีที่ 1 จึงได้ชวน สอง - จักรพงศ์ สิริริน เข้ามาร่วมวงในตำแหน่งมือเบส โดยได้รับแรงบันดาลใจมาจากวงโมเดิร์นด็อก ซึ่งเป็นวงดนตรีแนวออลเทอร์นาทิฟที่มีชื่อเสียงอีกวงหนึ่ง ทั้งสองคนได้ร่วมกันแต่งเพลงแนวลูกทุ่งชื่อเพลง "โรงหนังเก่า" ขึ้นเป็นเพลงแรก โดยเริ่มแรกสองเป็นนักร้องนําก่อนต้าภายหลังได้เปลี่ยนไปเล่นในตําแหน่งเบส ต่อมาก็ได้ โน้ต - พรภัฏ ชีวีวัฒน์ นิสิตคณะนิเทศศาสตร์ เข้ามาร่วมวงในตำแหน่งมือกลอง
ประวัติ > อัลบัมแรก

1 ปีต่อมา สมาชิกทั้งหมดตัดสินใจผลิตอัลบัมเป็นของตัวเอง เพื่อออกขายในงานกิจกรรมต่าง ๆ ของคณะ ต้าซึ่งในขณะนั้นเป็นเพียงมือกีตาร์จึงได้รับตำแหน่งนักร้องนำอีกตำแหน่ง และเนื่องจากประสบปัญหาในการจัดทำอัลบัม "หอยจ๊อ" จึงได้ตัดสินใจส่งเดโมเทปเพื่อเสนอแก่ค่ายเพลง
หลังจากที่ส่งเดโมเทปอัลบั้มหอยจ๊อไปยัง อิสเทอร์นสกาย เร็คคอร์ดส ซึ่งเป็นค่ายเพลงเล็ก ๆ พวกเขาก็ได้โอกาสออกอัลบัมแรก Lunatic Planet พร้อมเปลี่ยนชื่อวงเป็น "พาราด็อกซ์" (Paradox) ด้วยซาวนด์ดนตรีและเนื้อหาเพลงที่แปลก แตกต่างจากวงดนตรีอื่น ๆ ในสมัยนั้น ทำให้พาราด็อกซ์ได้รับความนิยมพอสมควร โดยมีเพลงดังอย่าง นักมายากล, ไก่ และ โรตีที่รัก โน้ตจึงได้ชักชวนให้ บิ๊ก - ขจัดภัย กาญจนาภา มาช่วยเล่นกีตาร์เสริม และได้กลายเป็นสมาชิกวงอย่างเป็นทางการ แต่ต่อมาไม่นาน อิสเทอร์นสกาย เร็คคอร์ดส ก็ได้ปิดตัวลง โน้ตซึ่งสำเร็จการศึกษาจึงตัดสินใจแต่งงาน และเดินทางไปศึกษาต่อที่สหรัฐ รวมถึงมีสมาชิกอีก 2 คนที่กำลังจะสำเร็จการศึกษา พาราดอกซ์จึงว่างเว้นจากงานดนตรีไปกว่า 1 ปีเต็ม
หลังจากจากที่อิสเทอร์นสกาย เร็คคอร์ดส ได้ปิดตัวลง สมาชิกที่ยังเหลืออยู่จึงได้หันไปผลิตอัลบัม "แมลงวันสเปน" โดยจัดทำเป็นอัลบัมใต้ดิน เพื่อเป็นส่วนหนึ่งในการส่งชิ้นงานก่อนจบการศึกษา โดยบันทึกเสียงภายในห้องนอนของต้า โดยจัดทำออกมาเพียง 1,000 ม้วน ภายใต้ค่ายเพลงชื่อ ตาต้า เร็คคอร์ดส และอัลบัม Paradox & My Friends ซึ่งได้รวมเอาผลงานของเพื่อน ๆ ของสมาชิกในวงเอาไว้ด้วย
ประวัติ > ก้าวสู่จีนี่เรคคอร์ดส

ต่อมาพาราด็อกซ์ได้มีโอกาสทำเพลงเพื่อรวมอยู่ในอัลบัม Intro 2000 ร่วมกับศิลปินอื่นในสังกัดจีนี่ เรคคอร์ด ซึ่งเป็นช่วงที่พาราด็อกซ์ยังขาดมือกลอง ในอัลบัมนี้จึงได้รุ่นน้องชื่อดำมาตีกลองแทนโน้ตให้ในเพลง "ท่ามกลาง" ไม่นานหลังจากอัลบัม Intro 2000 ทางพาราด็อกซ์ได้รับโอกาสให้ทำอัลบัมเต็มอีกครั้ง แต่เนื่องจากโน้ตยังอยู่ต่างประเทศ ต้าจึงชักชวน โจอี้ - เสรฐพร กฤดากร ณ อยุธยา ญาติผู้น้อง เข้ามาร่วมวงในตำแหน่งมือกลอง และยังได้ชวนเพื่อนที่มีส่วนร่วมในงานดนตรีของพวกเขามาตั้งแต่อัลบัม Lunatic Planet คือ เก่ง - นัทธา กมลรัตนกุล มาช่วยร้องคอรัส และเพิ่มสีสันในการแสดงสด และ อ๊อฟ - ชาญณรงค์ วังเย็น มาช่วยร้องประสานแบบโหด ๆ ทำให้เกิดวงพาราด็อกซ์ที่สมบูรณ์
ในที่สุดพาราด็อกซ์ก็ได้ปล่อยอัลบัมเต็มออกมาในชื่อชุด Summer โดยมี "น้องเปิ้ล" เป็นเพลงเปิดตัว  และ "ฤดูร้อน" ซึ่งเป็นเพลงที่ทำให้ทุกคนรู้จักพาราด็อกซ์ในวงกว้าง รวมถึงเพลงที่นักศึกษาวิชาทหารรู้จักกันดีอย่าง ร.ด.Dance และภายในปีเดียวกันนั้น พาราด็อกซ์ก็ได้ออกอัลบัม แค้นผีนรก ซึ่งเป็นอัลบัมใต้ดินขึ้นมาอีก 1 ชุด ซึ่งถือเป็นอัลบัมใต้ดินชุดสุดท้ายของวง
ในยุคที่วงอิสระเป็นที่ยอมรับ หรือที่เรียกกันว่า ยุคอินดี้นั้น มีส่วนทำให้วงพาราด็อกซ์เป็นที่ยอมรับในตลาด จนเกิดอัลบัมพิเศษที่ชื่อ On The Beach ขึ้น โดยนำเพลงจากอัลบัม Summer และ Lunatic Planet มาร้องใหม่ และให้ศิลปินรับเชิญมาช่วยเรียบเรียงดนตรีในแบบอคูสติก พร้อม 2 เพลงใหม่คือเพลง ดาว และ สงสัย
ต่อมาพาราดอกซ์ได้ออกอัลบัม On The Rainbow ซึ่งแตกต่างจากอัลบัมก่อนหน้า เนื่องจากเพลงส่วนใหญ่ลดความแรงลงไปมาก แต่ทดแทนมาด้วยฝีมือที่พัฒนาขึ้นไปอีกขั้น โดยเน้นการทำดนตรีและท่วงทำนองที่สวยงาม พร้อมบทเพลงที่ไพเราะอย่างเพลง รุ้ง และ เศษ หรือ กวีบทเก่า ที่นำบทเพลงของวงนูโว มาเรียบเรียงใหม่ในแบบฉบับของตัวเอง
นับจากอัลบัม On The Rainbow นี้ บทบาทในการทำอัลบัมของเก่งและอ๊อฟจะลดลงไป แต่ทั้งสองคนก็ยังมีส่วนช่วยในการทำเพลงอยู่เบื้องหลัง และเป็นกำลังสำคัญในการแสดงคอนเสิร์ตของพาราด็อกซ์อยู่เสมอ ๆ
ประวัติ > คอนเสิร์ตใหญ่ครั้งแรก

ในปี พ.ศ. 2546 แฟตเรดิโอ ได้จัดให้มีคอนเสิร์ตใหญ่ของพาราด็อกซ์ขึ้นเป็นครั้งแรกในวันที่ 28 มิถุนายน ที่อินดอร์ สเตเดียม หัวหมาก ในชื่อ Fat Live 4 : The Paradox Circus ซึ่งเป็นคอนเสิร์ตที่ได้รับการตอบรับเป็นอย่างอบอุ่น พร้อมแขกรับเชิญพิเศษคือ ก้อย แซตเทอร์เดย์เซย์โกะ, เล็ก - สุรชัย กิจเกษมสิน, ผิง Club F และวงเอช และในปีเดียวกันพาราด็อกซ์ก็ได้ออกอัลบัม Freestyle ที่มีเพลงดังอย่าง Sexy, ทาส, บอลลูน พร้อมทั้งนำเพลงนักมายากล จากอัลบัม Lunatic Planet กลับมาทำใหม่อีกครั้ง
หลังจากอัลบัม Free Style เพียงไม่กี่เดือน พาราด็อกซ์ก็มีผลงานพิเศษที่ร่วมกับศิลปินอื่นอีกครั้งในชื่อ ลิทเทิล ร็อก โปรเจกต์ ซึ่งเป็นการนำเพลงของวงในตำนานอย่าง  ไมโคร กลับมาทำใหม่ตามแบบฉบับของแต่ละวงในอัลบัมนี้ ซึ่งพาราด็อกซ์มีผลงานอยู่ 2 เพลงคือ มันก็ยังงง งง และ รักคุณเข้าแล้ว และได้มีคอนเสิร์ตที่ชื่อ Rock Size S ที่ อิมแพ็ค อารีน่า เมืองทองธานี
เมื่ออัลบัมเก่า ๆ ของพาราด็อกซ์เริ่มหายาก จึงมีการทำอัลบัม Hit Me ขึ้น ซึ่งเป็นผลงานรวมเพลงของพาราด็อกซ์ตั้งแต่อัลบัม Summer เป็นต้นมา และพาราด็อกซ์ก็ได้มีโอกาสทำเพลงประกอบภาพยนตร์ วัยอลวน4 โดยนำเพลงดังในอดีตอย่าง เธอที่รัก กลับมาเรียบเรียงใหม่ รวมถึงการนำเพลง Let's Go Rider Kick ซึ่งเป็นเพลงเปิดตัวของ ไอ้มดแดง V.1 มาเรียบเรียงใหม่เพื่อใช้สำหรับงาน ไอ้มดแดง Live Show In Bangkok